नर्वे महिला राष्ट्रिय फुटबल टोली
नर्वे महिला राष्ट्रिय फुटबल टोली () अन्तर्राष्ट्रिय फुटबल प्रतियोगिताहरूमा नर्वेको प्रतिनिधित्व गर्ने महिला राष्ट्रिय फुटबल टोली हो।

यस राष्ट्रिय फुटबल टोलीले आफ्नो पहिलो अन्तर्राष्ट्रिय खेल सन् १९७८ मा, स्विडेनको विरुद्धमा खेलेको थियो। टोलीले हालसम्म ६ पटक फिफा महिला विश्वकपमा सहभागी भइसकेको छ भने यो ३ पटक ओलम्पिक र १० पटक युइएफए महिला युरोमा पनि सहभागी भएको थियो।

नर्वेले यी प्रतियोगिताहरूको उपाधि एक-एक पटक र युरो कपको उपाधि २ पटक जितेको छ। यसका अतिरिक्त, नर्वे प्रथम विश्वकप र युरोकपमा उपविजेता बनेको थियो भने ओलम्पिकमा, तेस्रो स्थान हासिल गरेको थियो जसका कारण टोलीलाई सर्वाधिक सफल टोलीको रूपमा लिइन्छ।

नर्वेले अन्य छिमेकी देशहरू भन्दा ढिलो खेलको सुरुवात गरेको थियो, तथापि यसले सन् १९८० को दशकमा आफूलाई एक सफल टोली रूपमा उभ्याइसकेको थियो। सन् १९८७ मा, युरोपेली प्रतियोगिताको उपाधि जिते पछि टोली शीर्ष १० मा, आएको थियो भने लगत्तैको वर्ष सन् १९८८ मा, यसले अनौपचारिक विश्वकपको उपाधि जितेको थियो।
त्यस पछि, नर्वेको प्रदर्शन कमजोर भएको थियो तथापि, यो युरोपेली प्रतियोगिताहरूमा सेमिफाइनल र फाइनल सम्म पुगेको थियो। तुलनात्मक रूपमा नर्वेको राष्ट्रिय टोलीमा थोरै प्रशिक्षकहरू परिवर्तन भएका थिए। नर्वेले आफ्नो अन्तर्राष्ट्रिय खेलहरू निश्चित स्टेडियममा खेल्दैन। अमेरिका र स्विडेन यसका प्रतिद्वन्द्वीहरू हुन्।

सन्दर्भ सामग्रीहरू

बाह्य कडीहरू
 आधिकारिक वेबसाइट
 फिफामा टोलीको जानकारी पृष्ठ

 
युरोपेली महिला राष्ट्रिय फुटबल टोलीहरू
फिफा महिला विश्वकप विजेता राष्ट्रहरू
युइएफए महिला प्रतियोगिता विजेता देशहरू